கேள்வி: பி. போக்கர் குறித்து விரிவாக சொல்லுங்கள்.
பதில்: பி. போக்கர் (B. Pocker - ‍பிறப்பு ‍1890 - 29 ஜூலை 1965), படேக்கண்டி, போக்கர், சாஹிப் பகதூர் என்றும் அழைக்கப்படுகின்றார். ஒரு இந்திய அரசியல்வாதியாகவும், பிரபல‌ வழக்கறிஞருமாகவும் அறியப்பட்டவர். சுதந்திர இந்தியா, இந்திய ஒன்றிய முஸ்லிம் லீக் முதல் நாடாளுமன்ற உறுப்பினர் (1952) ஆவார். அவர் இந்திய அரசியலமைப்பு நிர்ணய மன்றம் உறுப்பினராகவும், 1952 மற்றும் 1962 க்கு இடையில் மலப்புறம் மக்களவைத் தொகுதி நாடாளுமன்ற உறுப்பினராகவும் பணியாற்றினார்.
கேள்வி: பி. போக்கர் - அரசியலமைப்பு சபையில் பற்றி விளக்கவும்.
பதில்: போக்கர் 1946 இல் (மலபார் - நகர்ப்புற முஸ்லிம்) மதராஸ் சட்டமன்றத்திலிருந்து இந்திய அரசியலமைப்புச் சபைக்கு தேர்ந்தெடுக்கப்பட்டார். இந்தியப் பிரிவினையைத் தொடர்ந்து (1947), அகில இந்திய முசுலிம் லீக் கிட்டத்தட்ட கலைக்கப்பட்டது. அதைத் தொடர்ந்து இந்திய யூனியன் முஸ்லீம் லீக் சுதந்திர இந்தியாவில் ஆட்சியில் பங்களித்தது. பிரிவினைக்குப் பிறகும், போக்கர் மற்றும் அவரது தென்னிந்திய லீக் சகாக்கள் லீக்கிலேயே இருந்தனர் ஒரு மாதத்திற்குள், அரசியல் நிர்ணய சபை முஸ்லிம்களுக்கான தனித் தொகுதிகளை ஒழிக்க வாக்களித்தது. போக்கர் மற்றும் கே.டி.எம். அகமது இப்ராஹிம் ஆகியோர் முஸ்லிம் தனித் தொகுதிகளைத் தக்கவைக்க ஒரு திருத்தத்தை முன்வைத்தனர். இந்த பிரேரணை அரசியல் நிர்ணய சபையில் தோற்கடிக்கப்பட்டது.